'Verlammend dronk' motoris vasgetrek - Maroela Media
Die man wat in 'n padblokkade in Lingelethu-Wes naby Kaapstad in hegtenis geneem is, se bloedalkoholvlak was meer as 11 keer die wettige perk. JP Smith, burgemeesterskomiteelid van veiligheid en sekuriteit, het gesê verkeer- en metropolisiebeamptes moes die man uit sy voertuig help. "Dit is werklik skokkend. Die motoris was eenvoudig in 'n verlammende toestand van dronkenskap," het hy gesê.
Hy het bygevoeg dat die man heel waarskynlik nie op sy eie gekuier het nie, wat hom laat wonder hoe enigiemand kon toelaat dat hy in só 'n toestand agter 'n stuurwiel inskuif. "Hoe kan ons ooit gedrag verander en ons samelewing veiliger maak as mense dink dit is aanvaarbaar om só baie te drink en dan nog agter 'n motor se stuurwiel in te klim?" het hy gesê.
Volgens Smith was die man een van 32 motoriste wat in die padblokkade in hegtenis geneem is. Nog 12 motoriste is dieselfde dag in ander padblokkades in hegtenis geneem. "Een van die bestuurders was in nóg meer moeilikheid toe sy pa by die polisiestasie opdaag en uitvind sy seun het sy splinternuwe Audi gebruik om [aan 'n straatwedren] deel te neem sonder sy medewete," het Smith gesê.
Ander bestuurders is in hegtenis geneem vir dronkbestuur, nalatige en roekelose bestuur, dwelmbesit en die onwettige besit van 'n vuurwapen.
en Dankie Vander daar was nie 'n ongeluk nie.
Debs wat ek nie kan verstaan nie is dat in sy benewelde toestand hy nie kon dink dat hy nie in staat is om te bestuur nie! Waarom ook kon sy drinkmaters hom nie keer nie? Dit gebeur so baie dat mense dronk 'n drinkplek verlaat en dan lewens vernietig met dronkbestuur. Waarom word daar niks daaraan gedoen binne die kuierplek nie? Is daar nie 'n herstelkamer in 'n kroeg waar so 'n bestuurder (sonder sy motorsleutels) kan vertoef totdat hy wel in staat is om te bestuur nie? Hou hulle binne in die restaurant totdat hulle nugter is! As hulle nie wil gehoor gee nie, bel die polisie dat hulle in die selle slaap… Voorkoming is beter as genesing.
Christie · 4 jare gelede
Die klag van bestuur onder die invloed van alkhol en handel in dwelms moet verander word na poging tot moord
As jy nie kan sien so n man is diep gesuip nie, moenie jou toestel betwyfel nie, laat toets jou oë en neus. Hang n klagstaat om sy nek van poging tot moord tot by dronkbestuur.
Julle moet een ding verstaan. Hoe dronker 'n persoon word, hoe mooier, slimmer en beter word hy en sy reaksies. dUs, hy is !000% instaat om veilig te bestuur….